Oficialusis leidinys L 065 , 08/03/2003 p. 0016 - 0017



Komisijos reglamentas (EB) Nr. 430/2003 2003 m. kovo 7 d. nustatantis toliau neperdirbtų baltojo cukraus ir žaliavinio cukraus eksporto grąžinamąsias išmokas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1] su pakeitimais, padarytais Komisijos reglamentu (EB) Nr. 680/2002 [2], ypač į jo 27 straipsnio 5 dalies antrąjį papunktį, kadangi: (1) Reglamento (EB) Nr. 1260/2001 27 straipsnyje numatyta, kad to reglamento 1 straipsnio 1 dalies a punkte nurodytų produktų vertinimo arba kainų pasaulinėje rinkoje ir šių produktų kainų Bendrijoje skirtumams gali būti taikoma eksporto grąžinamoji išmoka. (2) Reglamente (EB) Nr. 1260/2001 numatyta, kad nustatant eksporto grąžinamąsias išmokas baltajam cukrui ir žaliaviniam cukrui, kai jie yra nedenatūruoti ir eksportuojami toliau jų neapdorojus, turi būti atsižvelgiama į padėtį Bendrijos ir pasaulio cukraus rinkose, ypač į to reglamento 28 straipsnyje išdėstytus kainos ir sąnaudų veiksnius. Tame pat straipsnyje taip pat numatyta, kad taip pat turėtų būti atsižvelgiama į pasiūlytų eksportų ekonominį aspektą. (3) Grąžinamoji išmoka žaliaviniam cukrui turi būti nustatoma pagal standartinę kokybę. Pastaroji yra kuri apibrėžta Reglamento (EB) Nr. 1260/2001 I priedo II punkte. Be to, ši grąžinamoji išmoka turėtų būti nustatoma laikantis Reglamento (EB) Nr. 1260/2001 28 straipsnio 4 dalies. Karamelinis cukrus apibrėžtas 1995 m. rugsėjo 7 d. Komisijos reglamentu (EB) Nr. 2135/95, nustatančiu išsamias eksporto grąžinamųjų išmokų suteikimo cukraus sektoriuje taikymo taisykles [3]. Taip apskaičiuota grąžinamoji išmoka cukrui, kuriame yra kvapų ar dažančiųjų medžiagų, turi būti taikoma jo cukrozės kiekiui, ir atitinkamai nustatoma 1 % minėtojo kiekio. (4) Išskirtiniais atvejais grąžinamosios išmokos dydis gali būti nustatomas kitais teisiniais dokumentais. (5) Grąžinamoji išmoka turi būti nustatoma kas dvi savaites. Ji gali būti keičiama per intervencinį laikotarpį. (6) Reglamento (EB) Nr. 1260/2001 27 straipsnio 5 dalyje numatyta, kad grąžinamosios išmokos už to reglamento I priede nurodytus produktus gali skirtis priklausomai nuo paskirties vietos, kai tai tampa būtina dėl padėties pasaulio rinkoje, arba tam tikrų rinkų specialių reikalavimų. (7) Nuo 2001 metų pradžios sparčiai ir ženkliai išaugusios lengvatinių cukraus importo iš Vakarų Balkanų šalių apimtys ir cukraus eksportas į tas šalis iš Bendrijos atrodo labai dirbtinai. (8) Siekiant užkirsti kelią bet kokio piktnaudžiavimo atvejams pakartotinai importuojant į Bendriją cukraus sektoriaus produktus, kuriems gali būti skiriamos eksporto grąžinamosios išmokos, šiame reglamente nurodytų produktų grąžinamosios išmokos neturėtų būti nustatomos visoms Vakarų Balkanų šalims. (9) Atsižvelgiant į pirmiau nurodytus faktus ir į dabartinę padėtį cukraus rinkoje, ypač į cukraus vertinimą ar kainas Bendrijoje ir pasaulinėje rinkoje, turėtų būti nustatomos tinkamos grąžinamųjų išmokų sumos. (10) Cukraus vadybos komitetas per jo pirmininko nustatytą laikotarpį nepateikė nuomonės, PRIĖMĖ ŠĮ REGLAMENTĄ 1 straipsnis Grąžinamosios išmokos, kurias numatoma skirti eksportuojant Reglamento (EB) Nr. 1260/2001 1 straipsnio 1 dalies a punkte išdėstytus nedenatūruotus ir toliau neperdirbtus produktus, nustatomos šio reglamento priede. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. kovo 7 d. Komisijos vardu Franz Fischler Komisijos narys [1] OL L 178, 2001 6 30, p. 1. [2] OL L 104, 2002 4 20, p. 26. [3] OL L 214, 1995 9 8, p. 16. -------------------------------------------------- PRIEDAS GRĄŽINAMOSIOS IŠMOKOS UŽ BALTĄJĮ CUKRŲ IR ŽALIAVINĮ CUKRŲ, JUOS EKSPORTUOJANT TOLIAU NEAPDOROJUS Pastaba: Produktų kodai ir "A" serijos paskirties vietų kodai yra nustatyti Komisijos reglamente (EEB) Nr. 3846/87 (OL L 366, 1987 12 24, p. 1). Skaitmeniniai paskirties vietų kodai yra nustatyti Komisijos reglamente (EB) Nr. 2020/2001 (OL L 273, 2001 10 16, P. 6). Kiti nustatyti paskirties vietų kodai: S00 : visos paskirties vietos (trečiosios šalys, kitos teritorijos, aprūpinimo maisto produktais ir tos paskirties vietos, kurios laikomos eksporto iš Bendrijos vietomis) išskyrus Albaniją, Kroatiją, Bosniją ir Hercegoviną, Serbiją ir Juodkalniją (taip pat ir Kosovą, kaip apibrėžta 1999 m. birželio 10 d. JT Saugumo Tarybos rezoliucijoje 1244), bei buvusią Jugoslavijos Respubliką Makedoniją, išskyrus cukrų produktuose, kurie nurodyti Tarybos reglamento (EB) Nr. 2201/96 1 straipsnio 2 dalies b punkte (OL L 297, 1996 11 21, p. 29). Produkto kodas | Paskirties vieta | Matavimo vienetas | Grąžinamosios eksporto išmokos suma | 170111909100 | S00 | EUR/100 kg | 40,25 | 170111909910 | S00 | EUR/100 kg | 40,25 | 170112909100 | S00 | EUR/100 kg | 40,25 | 170112909910 | S00 | EUR/100 kg | 40,25 | 170191009000 | S00 | EUR/1 % sacharozės x 100 kg grynojo produkto | 0,4375 | 170199109100 | S00 | EUR/100 kg | 43,75 | 170199109910 | S00 | EUR/100 kg | 43,75 | 170199109950 | S00 | EUR/100 kg | 43,75 | 170199909100 | S00 | EUR/1 % sacharozės x 100 kg grynojo produkto | 0,4375 | --------------------------------------------------